5 januar 2018

**Til**

**Vestfold Fuglehundklubb**

**Evaluering av NM-lavland 2017**

FKF ønsker innledningsvis å takke VFK for arbeidet rundt NM lavland 2017.FKF har i løpet av høsten gjennomført en prosess i den hensikt å kunne kvalitetssikre de ulike høystatusløp. Dette etter en motivasjon om at vi stadig må søke å utfordre oss selv for å kunne forberede våre arrangementer.

Dette brevet har til hensikt å videreformidle til dere de tilbakemeldinger vi har fått på deres arrangement.   
Som metode denne gangen har FKF sendt ut ett spørreskjema til raseklubber, dommere, deltagere og arrangører for å få et bredt og godt bilde på gjennomføringen av arrangementet. Tilbakemeldingen baserer seg på innspill herfra, samt egne inntrykk.

**Konklusjon NM – lavland**

**FKF er av den oppfatning at norgesmesterskapet i sin helhet framstår som meget vel gjennomført med en tydelig, imøtekommende og ryddig prøveledelse. Det fremheves forhold som ”sprek” fugl, flotte terreng og god organisering av arrangementet.**

1. **NKK representant**Fra NKK representant meldes det om ett kvalitetsmessig godt arrangement.  
   Det var” spennende” gode, og nok terreng til disposisjon**.** Det meldes om tilstrekkelig med fugl, Fugl som var ”sprek” og i god form. Dommerlister var tidlig på plass og hadde få endringer. Det ble ikke rapportert om uregelmessigheter av noe slag.NKK repr mottok en klage på dommeres subjektive skjønn, denne ble behandlet på stedet og avvist.
2. **Dommere**  
   Tilbakemeldingen fra dommerne er meget god. De føler seg vel ivaretatt på alle måter, informasjon, bespisning, oppgjør etter prøven omtales på alle områder som presis og tidsriktig. En dommer melder om at forhold rundt overnatting til dommere kunne vært bedre uten at dette er spesifisert ytterligere. Enkelte deltagere stiller spørsmålstegn til utvelgelse og kvalitetssikring av dommere i forkant. Bla antydes det at dommere ved NM lag fremsto som usikre på regelverk. Videre meldes det at det bør gjøres en bedre kvalitetssikring av alle dommere i forkant. Avslutningsvis med hensyn til dommere kan tilbakemeldinger tyde på at lavlandskomiteens føring ift å motivere for å gå terrengene i motvind/sidevind kanskje kunne vært kommunisert noe tydeligere under dommermøter.
3. **Deltagere**Tilbakemeldingene fra deltagerne er noe begrenset i antall, men felles for de vi har fått er at alle tilkjennegir at NM var ett velorganisert og godt gjennomført arrangement.En skriver at dette NM var det best organiserte NM vedkommende hadde deltatt på.   
   Noen deltagere mener Kvelde er for lite og trangt område. I tillegg følte noen ubehag ved bruk av terreng ved FV 40, da de opplevde dette som for nært høyt trafikkert vei. Selv om arrangøren hadde iverksatt tiltak for å redusere fare for hendelser på vei.
4. **Opprop og administrasjon**  
   Organiseringa rundt parkering og opprop meldes til å ha vært meget god. Organiseringen rundt partilister, oppdateringer, partifordeling og kontroll av partiene gikk uten problemer av noe slag. Partilister lå ute på nett i god tid før prøven.
5. **Internett og Live oppdatering**Internettsidene framsto som oversiktlige og ryddige. Det var ”live” dekning av både NM lag og NM finale.

NM-lavland 2017 meldes å ha vært et meget vel gjennomført arrangement noe FKF er svært tilfredse med å få tilbakemelding på.

Med ønske om fortsatt godt samarbeid.

**Styret i FKF**